《会饮净拭行轩》
明代·储巏

竹边尊俎意生凉，散作清风爽欲狂。初月光微犹胜烛，长河影欲不成章。

偶陪露坐惊离席，却笑天游滞异乡。知己年来萍梗甚，楚江归路忆微茫。

作者简介：（1457—1513）明扬州府泰州人，字静夫，号柴墟。成化二十年进士。授南京吏部考功主事，改郎中。历太仆卿、左佥都御史、户部侍郎，所至宿弊尽革。愤刘瑾所为，引疾求去，后起为吏部左侍郎，卒于官。博通古今，工诗文，淳行清修，好推引知名士。嘉靖初赐谥文懿。有《柴墟集》。